Supliment la „Luceafărul“ Nr. 11—12. 


O lămurire. 


Am făgăduit că voiu răspunde articolelor 
„Idei anarchice*, publicate de dl Aurel C. Po- 
povici în ziarul „Lupta“, fiindcă, cu toate că d-sa 
discută cu ciomagul, îl socoteam de un om cu 
care poţi sta de vorbă spre a lămuri o pro- 
blemă socială de cea mai mare importanţă. 
Forma în care și-a îmbrăcat d-sa ideile putea 
fi trecută cu vederea, fiindcă feliul cum se în- 
fățișează cineva în lume e o chestiune de creștere 
și de bunăcuvilnță. Violenţele de stil și brutali- 
tățile, atât de familiare dlui Popovici, îl priveau 
exclusiv pe d-sa, fiind tot atâtea dovezi a lipsei 
d-sale de o adevărată cultură sufletească. DI Po- 
povici a mers însă și mai departe, insultându-mă. 
Pentru aceste insulte, (pe cari se sfiește să le 
repete în reproducerile din „Sămănătorul“, pe 
de o parte d-sa fiind un transfug și, prinurmare, 
neputându-l trage la răspundere înaintea autori- 
tăților judecătoreşti, iar pe de altă parte îndato- 
ririle mele sociale, fiind ofițer în rezervă, m'au 
silit să-i cer satisfacție cavalerească. N'a avut 
însă nici curajul nici demnitatea să mi-o dea, in- 
vocând, prin martorii d-sale, motive copilăreșşti, 
că provocarea mea a fost tardivă şi că fac o 
politică „antiromânească“. In lumea aristocra- 
tică, al cărei teoretician este d-sa, astfel de subter- 
fugii ştirbesc adânc prestigiul social al unui om. 
I-am dat chiar şi un prilej de actualitate ca să și 
dovedească cavalerismul, n'a avut însă curajul să 
ridice mănușa aruncată. Din punct de vedere 
cavaleresc a rămas, deci, un om discreditat şi 
condamnat de toată lumea. Motivarea marto- 
rilor d-sale, că eu fac politică „antiromânească“, 
nu constitue o scuză, fiindcă părerea alor doi 
oameni — pe care în calitate de martori nu 
aveau dreptul să și-o spună — e numai părerea 
alor doi oameni, cari, oricât ar fi de onorabili, 
în chestiuni politice pot aveă opinii drepte sau 
greşite. „Antiromânismul“ meu la toată întâm- 
plarea e de discutat, mai ales că, după această 
normă de judecată, toți oamenii cari profesează 
idei democratice fac o politică antiromânească 
Intreaga politică democratică a neamului rostru 
e o politică antiromânească, toate discursurile 
democratice ale deputaţilor noştri sunt anti- 
românești, după cei doi oameni de omenie. 
Chiar şi dnii N. Iorga, A. C. Cuza C. Stere, 
etc. practică principii democratice potrivnice in- 
tereselor neamului românesc, după dl Popovici 
și martorii d-sale. 

Peste toate manierele de formă și de cultură 
ale dlui Popovici aș fi putut însă trece, dacă 
nu-mi dădea și alte probe convingătoare că o 
discuţie cu d-sa e o curată pierdere de vreme. 
Mai ales din articolul „Un epilog“ (Tribuna 
nr. 105/1908), în care publică fragmente dintr'o 


„Convorbiri Literare“ și în care sfidează jude- 
cata publicului, spunând că sub cuvântul noi 
(adecă: noi Românii) m'am înţeles pe mine şi pe 
ai mei (cine or fi ăştia, nu știu), m'am convins că 
d-sa e un om dereacredinţă și un falşi- 
ficator fără păreche în publicistica noastră, 
Căci această bănuială intenţionată a dlui Popo- 
vici — sunt sigur că d-sa a înţeles toarte bine 
ce-am vrut să zic —, nu cred să existe suflet 
curat, care să nu o fi condamnat. Scrisoarea 
i-am scris-o dlui Popovici, neștiind că am dea 
face cu un denunciant, — a cărui psichologie 
e așa de răspicat descrisă în „Țara noastră“ 
Nr. 21/1908 -— şi cu un om care poate merge 
așa de departe cu falşificările. 

Fie că falşifică conștient, fie că falșifică in- 
conştient, pierde orice drept de a fi socotit de 
un om cu care mai poți sta de vorbă. Dacă 
falşifică conştient şi induce intenţionat pe cei 
neorientaţi în rătăcire, e un om lipsit de orice 
conștiință în alegerea mijloacelor de discuţie și 
se ştie calificativul astor fel de oameni, nu mai 
e nevoie să-i zic eu pe nume. Dacă falşifică in- 
conştient devine un om iresponsabil, care apar- 
ține cazurilor patologice. Şi întrun caz și în- 
traltul o discuție cu d sa e o pierdere de vreme 
și trebue deci s'o încheiu. 

Și am convingerea că toți câţi vor discută 
cu dl Popovici vor ajunge, mai curând sau mai 
târziu, la această hotărire, fiindcă, cu un om de 
reacredință şi falșificator, nu e chip s'o scoţi 
la cale. 

Rămâne publicul, care e în drept să-mi ceară 
un răspuns. Pentru orientarea acestuia voiu da 
câteva probe despre felul de a judecă al dlui Po- 
povici, ca să înțeleagă de ce trebue să curm 
discuția cu d-sa. 

Înainte de toate dl Popovici nu cunoaște va- 
loarea noţiunilor pe cari le întrebuințează. Câteva 
exemple. D-sa mă numeşte consecvent anar- 
chist, dovedind sau că nu ştie ce-i anarhismul 
sau vrea să sperie pe oamenii neorientați — adecă 
pe care i presupune d- sa de neorientați — cu 
vorbe. 

Anarhismul, deşi e foarte greu de precizat 
ca doctrină socială, se reduce la lupta indivi- 
dului împotriva societății, pe care vrea s'o des- 
fiinţeze, înlocuindu-o cu un fel de „Verein der 
Egoisten“, care nu recunoaşte nici un drept 
afară de cel al individului. Aceasta e în esența ei 
doctrina anarhistă reprezentată de școala lui Max 
Stirner. Acesta e anarhismul consecvent, care nu 
e altceva decât individualismul dus la absurd. 

Fac eu parte din această şcoală? Desigur că 
nu, fiindcă eu vreau tocmai contrarul; consoli- 
darea socială și întărirea societății româneşti, 


scrisoare a mea adresată d-sale, îfndwwwdacoromanióa. ró ca și bunăstarea tuturora. Acesta 


apariţia articolului „Demagogie criminală“ din 


e un ideal național și uman, nu anarhist. 


Da, dar sunt şi anarhiști sentimentali, cari 
vreau tocmai o asemenea consolidare a socie- 
tății. Reprezentantul lor e prințul Kropotkin, 
pe care îl citează dl Popovici, făcându mă disci- 
polul lui. Să vedem ce vreau acest soiu de 
anarhiști? După dânșii omul dela natură e în- 
zestrat cu toate virtuțile şi cu toate perfecțiu- 
nile. Numai societatea putredă, în care exploa- 
tarea, cruzimea și desfrâul sunt suverane, îl face 
rău și vițios. Dacă această societate sar des- 
fiinţă — şi trebue grăbită desființarea — omul 
Sar face iarăș bun ca în vârsta de aur, pacea 
ar domni pe pământ. Atunci nu va mai fi gu- 
vernare, pentrucă orice guvern ar fi de prisos, 
indivizii iubindu-se ca fraţii. Nu va mai fi nici 
proprietate privată, nu se va mai distinge al 
meu şi al tău; toți vor lucră cu stăruință să 
sporească averea comună în măsura puterii lor. 
Societatea va fi anarhistă şi comunistă. 

Unde-am profesat cu asemenea idei? Eu am 
atras atențiunea numai asupra unui moment 
de ordin moral pentru stările speciale dela noi, 
spunând că tendința unei bune părți a cărtu- 
rărimii noastre de a exploata poporul neaju- 
torat trebue combătută. Spuneam că sunt ade- 
rent al ideilor democratice şi nimic mai mult. 
In răspunsul meu din „Lupta“ am respins fal- 
şurile d-lui Popovici, din cari deduce ideile 
mele anarhiste. Tot acolo am arătat ce înţeleg 
eu sub democratism aici la noi. 

E limpede deci că dl Popovici, când mă 
porecleşte anarhist sau nu știe ce-i anarhismul 
sau crede că poate induce în eroare publicul. 

D-sa mă mai numeşte demagog. Ştie toată 
lumea că demagogia exploatează pasiunile şi 
slAbiciunile mulțimii, lingușindu-o şi făgăduind 
lucruri irealizabile. Demagogul urmăreşte de 
regulă scopuri personale, egoiste și nu cunoaşte 
nici o piedecă, când e vorba sajungă la ţintă. 
E de obiceiu un om de rea credință. 

Întrucât m'am făcut eu vinovat de acest 
păcat al demagogiei? Întru nimic, fiindcă eu nu 
m'am adresat poporului, ațițându-l împotriva 
cărturarilor noștri, nu l-am linguşit nici nu i-am 
fâgăduit nimic. Dimpotrivă. Într'o revistă, ce- 
tită excluziv de cărturari, am arătat scăderile 
acestora, indicând mijloacele de îndreptare, nu 
ameninţându-i cu poporul ci apelând la senti- 
mentele lor naţionale și de echitate. Am făcut o 
critică socială, dându-mi seama, dela început, că 
nu va întâmpina prea multe aprobări. Cari erau, 
prin urmare, scopurile mele personale? Cele de a 
întâmpină mai multe desaprobări, decât aprobări? 

Din aceste exemple se poate convinge ori şi 
cine că dl Popovici sau nu cunoaște valoarea 
cuvintelor pe cari le întrebuințează sau că e de 
rea credință. 

Acum numai câteva probe de falşificări. DI Po- 
povici pune între semnele citării fraze și cuvinte 


pe cari eu nu le-am scris nicăiri. ipeyw;dăcoromanica.ro 


„afirmă (eu) că „exploatăm“ pe săteni mai 
rău (l), decât fuseseră exploataţi, când nu erau 
decât domni unguri“. (Lupta, Nr. 86/1908). 


„insultă pe toți, absolut toți oamenii noștri 
de seamă, făcânduii și „proşti“ şi „infami“, 
„domni şi boeri exploatatori“, „tâlhari“ şi 
„bandiți“, jefuitori şi chinuitori ai poporului 
lor“. (Lupta, Nr. 87/908). 


Toate aceste sunt neadevăruri, pe cari eu nu 
le-am spus nicăiri. Cine poate să-mi arete, unde 
am scris eu asemenea neghiobii şi brutalități? 

Di P. afirmă consecvent că aş vrea desbi- 
narea neamului în două tabere, dușmane pe 
viață și pe moarte, pe când eu, în toate articolele 
mele, am accentuat tocmai contrariul: necesi- 
tatea unei închegări naționale, a unei organizări 
economice şi a unei unități culturale. 

Şi tot aşa falșşifică dl Popovici întreg arti- 
colul meu. Îl rezumă, după cum îi convine, îmi 
atribue lucruri pe cari nu le-am spus. Se la- 
pădă de greșeli pe cari le-a făcut, ca cea cu 
„legile de fier ale naturii“, spunând că eu îi fal- 
șific concepțiile fundamentale, că nu ştiu să citesc 
și să citez scriitorii pe cari d-sa îi ia peste pi- 
cior, neînțelegându-i sau nevoind să-i înțeleagă. 

Cu un om, care nu respectă nici gândirea 
unor savanți ca Metschnikoff, Mach şi Lam- 
precht, care dovedeşte atâta reacredință și care 
atribue omului lucruri pe cari nu le-a spus, orice 
discuţie ar fi o curată pierdere de vreme. 

În revista „Sămănătorul“, care dela democra- 
tismul intransigent al dlui N. Iorga, prin un 
salt mortal, a trecut deodată la reacţionarismul 
sălbatic al dlui Popovici şi în care locul scrii- 
torilor de seamă şi dragi cetitorilor, ca D. An- 
ghel, St. O. Iosif, M. Sadoveanu și C. Sandu 
Aldea, e tot mai redus, poate de acum prodi- 
giosul director politic să falșifice și calomnieze 
cât va pofti, căci eu nu o să-mi mai pierd vremea 
cu răspunsuri. 

De încheiere constat că şi faptul că noi Ro- 
mânii din Ungaria am dat reacționarismului 
din România pe cel dintâiu teoretician con- 
stitue o apariție anormală; — noi, cari prin tre- 
cutul şi prin întreaga situație politică suntem, 
vrând-nevrând, siliți să profesăm cel mai larg 
şi radical democratism. 

Asupra fondului chestiunii, sper că o să pot re- 
veni într'o broșură, unde voiu desvoltă, mai pe 
larg, problema celor două culturi şi voiu ex- 
plică unele afirmaţiuni, cari văd că nu au fost 
destul de bine precizate, deoarece au putut da 
naștere la interpretări greșite chiar şi în judecata 
unor oameni, a căror bunăcredință și bunăvoință 
nu o pot trage la îndoială. Până atunci desigur 
se vor mai linişti şi spiritele aţâţate de uraganul 
înscenat de di Popovici. 

Bibiiu, 31 Maiu 1908. 

Oct. C. Tăslăuanu. 


